el el el el el el el el el el el el el el el el el el el el el el el el el el es en en pt es en es el el el el el el el el el el el el el en el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el en en en en en en en en en en en en
Καλωσήρθατε! Συνδεθείτε στον λογαριασμό σας
το όνομα χρήστη σας
ο κωδικός πρόσβασης σας
Forgot your password? Get help
Πολιτική Προστασίας Προσωπικών Δεδομένων
Ανακτήστε τον κωδικό σας
Ένας κωδικός πρόσβασης θα σταλθεί με e-mail σε εσάς.
«Μην πίνετε το νερό»: Η κατάρρευση της υδροδότησης στην πλουσιότερη χώρα του πλανήτη
Ουσιαστικά χωρίς υδροδότηση έχει μείνει από τη Δευτέρα η πρωτεύουσα της Πολιτείας του Μισισίπι, Τζάκσον, με 150.000 κατοίκους της και άλλους 30.000 στις γύρω περιοχές να καλούνται να μην πίνουν το ελάχιστο νερό που τρέχει από τις βρύσες τους.διεθν
«Μην πίνετε το νερό», ήταν το μήνυμα του Ρεπουμπλικανού κυβερνήτη της Πολιτείας, Τέιτ Ριβς, σε εσπευσμένη συνέντευξη τύπου που παραχώρησε τη Δευτέρα. «Σε υπερβολικά πολλές περιπτώσεις, είναι μη επεξεργασμένο νερό από τη δεξαμενή που πιέζεται μέσω των σωλήνων», συμπλήρωσε.
Τα φρέσκα αυτά προβλήματα στην υδροδότηση της πρωτεύουσας του Μισισίπι ίσως είναι αποτέλεσμα των πλημμυρικών φαινομένων του περασμένου Σαββατοκύριακου. Όμως τα υποβόσκοντα προβλήματα χρονίζουν, και αποτελούν απόδειξη της εγκατάλειψης των υποδομών στην πλουσιότερη χώρα του κόσμου, ειδικά σε περιοχές όπου κατοικούν πλειοψηφικά «μη ευνοημένοι» πληθυσμοί — στο Τζάκσον, τη μεγαλύτερη πόλη της Πολιτείας και έδρα της πολιτειακής κυβέρνησης, το 80% των κατοίκων είναι Μαύροι και Αφροαμερικανοί.
Όπως είχε αποδείξει και η περίπτωση της πόλης Φλιντ στο Μίσιγκαν, επίσης περιοχή με πλειοψηφικά Μαύρους κατοίκους και όπου 8 χρόνια από την έναρξη της «κρίσης υδροδότησης» το νερό ακόμα δεν είναι πόσιμο, το πρόβλημα δεν έχει έναν μονάχα φταίχτη. Παρομοίως στο Τζάκσον, πρόκειται για μία κρίση με συνδυασμό παραγόντων: ελάχιστη χρηματοδότηση από τους τοπικούς και πολιτειακούς άρχοντες, ανυπαρξία του ομοσπονδιακού κράτους, κερδοσκόποι ιδιώτες και η πανταχού παρούσα κλιματική κρίση. Οι ευθύνες δεν μπορούν να τοποθετηθούν στα πόδια των πολιτικών ενός μονάχα κόμματος — ο κυβερνήτης της Πολιτείας είναι Ρεπουμπλικάνος, με το κόμμα του να έχει τον έλεγχο του πολιτειακού κοινοβουλίου, όμως ο δήμαρχος του Τζάκσον είναι Δημοκρατικός και η έλλειψη χρηματοδότησης από την ομοσπονδιακή κυβέρνηση συνεχίζεται είτε ο πρόεδρος ονομάζεται Τραμπ είτε Μπάιντεν.
Η πόλη του Τζάκσον υδροδοτείται μέσω του εργοστασίου επεξεργασίας νερού O.B. Κέρτις, που επεξεργάζεται το νερό της δεξαμενής που βρίσκεται δίπλα στον ποταμό Περλ, στα βόρεια της πόλης. Η άνοδος της στάθμης του ποταμού φαίνεται ότι προκάλεσε βλάβη στις αναπληρωματικές αντλίες του εργοστασίου (οι κανονικές είχαν αχρηστευτεί από βλάβη πριν έναν μήνα), με αποτέλεσμα αφενός να υπάρχει ελάχιστη έως καθόλου πίεση στις βρύσες της πόλης, κάτι που σημαίνει πως η πόλη και οι κάτοικοί της δεν μπορούν να χρησιμοποιήσουν πυροσβεστικούς κρουνούς, καζανάκια και βρύσες. Αφετέρου, ανεπεξέργαστο νερό από τη δεξαμενή έχει περάσει στις σωληνώσεις υδροδότησης, κάτι που σημαίνει πως και το ελάχιστο νερό που υπάρχει είναι επικίνδυνο για την υγεία των κατοίκων.
Οι υπεύθυνοι τόνισαν πως το Τζάκσον θα παραμείνει χωρίς νερό για «απροσδιόριστο χρονικό διάστημα», όμως τα προβλήματα με την υδροδότηση πηγαίνουν πίσω τουλάχιστον μία δεκαετία. Από το 1997 ο δήμος του Τζάκσον έχει ξοδέψει μόλις 200 εκατομμύρια δολάρια για την ύδρευση, με εκτιμήσεις να κάνουν λόγο για ανάγκη επένδυσης 1 δισ. για να φτιαχτεί το πρόβλημα. Το ποσό μπορεί να φαίνεται μεγάλο, αλλά είναι σταγόνα στον ωκεανό των χρημάτων που σπαταλά η ομοσπονδιακή κυβέρνηση σε άλλους τομείς — μόνο ο ετήσιος προϋπολογισμός του Πενταγώνου κοντεύει φέτος τα 800 δισ. δολάρια και αναμένεται το 2023 να τα ξεπεράσει.
Η μεγαλύτερη πόλη του Μισισίπι έχει εδώ και χρόνια ζήσει μία «φυγή» των πλουσιότερων, λευκών κατοίκων της για τα εύπορα προάστια, όπου η υδροδότηση λειτουργεί κανονικά. Οι κάτοικοι του Τζάκσον είχαν προειδοποιηθεί από τα μέσα Ιουλίου ότι θα πρέπει να βράζουν το νερό από τις βρύσες τους πριν το καταναλώσουν, έπειτα από βλάβη στις αντλίες του εργοστασίου επεξεργασίας η οποία φυσικά δεν έχει ακόμα διορθωθεί. Πλέον, το νερό είναι τόσο βρώμικο που ούτε ο βρασμός μπορεί να το κάνει πόσιμο και ασφαλές. Διακοπή της υδροδότησης είχε συμβεί και τον χειμώνα του 2021, όταν ένα σφοδρό κύμα ψύχους είχε προκαλέσει σπάσιμο αγωγών αφήνοντας την πόλη χωρίς νερό για εβδομάδες.
Στη χρόνια υποχρηματοδότηση του συστήματος υδροδότησης ήρθαν να προστεθούν και κακοτεχνίες ιδιωτών εργολάβων που ανέλαβαν να πραγματοποιήσουν έργα. Το 2019 ο δήμος του Τζάκσον κατέθεσε μήνυση κατά της πολυεθνικής Siemens για κακοτεχνίες, ισχυριζόμενος ότι προκλήθηκε ζημία 450 εκατ. δολαρίων. Στις αρχές του 2020, οι δύο πλευρές ήρθαν σε εξωδικαστικό διακανονισμό, με τη Siemens να καταβάλλει 89,9 εκατομμύρια, εκ των οποίων το ένα τρίτο πήγε στα δικαστικά έξοδα και τους μισθούς των δικηγόρων, αφήνοντας στην πόλη ψίχουλα σε σχέση με τις ανάγκες του συστήματος.
Η πολιτειακή κυβέρνηση έχει θέσει το Τζάκσον σε κατάσταση εκτάκτου ανάγκης, ενεργοποιώντας την Εθνική Φρουρά και διανέμοντας νερό, πόσιμο και μη πόσιμο για άλλες χρήσεις. Όμως η χωρίς ορατό τέλος διανομή νερού σε συνολικά 180.000 ανθρώπους αποτελεί έναν «λογιστικό εφιάλτη» και μία κατάσταση η οποία είναι ουσιαστικά αδύνατο να συνεχιστεί επ’ αόριστον.
Η κατάσταση στο Τζάκσον αποτελεί άλλο ένα παράδειγμα του πώς στην πλουσιότερη χώρα του πλανήτη, οι ιδιώτες και οι χρηματοδοτούμενοι από τον ιδιωτικό τομέα πολιτικοί δεν δίνουν δεκάρα για τις θεμελιώδεις ανάγκες των φτωχότερων στρωμάτων του πληθυσμού. Μια κατάσταση που θα μπορούσε και θα έπρεπε να είχε αποφευχθεί και διορθωθεί εδώ και χρόνια, θα συνεχίσει να χρονίζει όσο ζωτικές ανάγκες όπως η ύδρευση δεν θεωρούνται δημόσια αγαθά και προτεραιότητα που υπερβαίνει ζητήματα κέρδους.
Προηγούμενο άρθροΓερμανία: Λιγοστεύει το νερό και προκαλεί περιφερειακές συγκρούσεις
Επόμενο άρθροΚαταγγελίες των εργαζομένων της ΕΥΑΘ για θεσμική εκτροπή
Τα ενυπόγραφα άρθρα εκφράζουν τις απόψεις των συγγραφέων τους
ΠΕΡΙΣΣΟΤΕΡΑ ΣΤΗΝ ΙΔΙΑ ΚΑΤΗΓΟΡΙΑ
Παγκόσμιο κύμα απο-ιδιωτικοποιήσεων στο νερό
Επιλεγμένο άρθρο - 02/10/2022
«Το νερό ως κοινό αγαθό» – Eκδήλωση του ευρωπαϊκού προγράμματος Cultural H.ID.RA.N.T.
Συγκέντρωση διαμαρτυρίας στο ΣΤΕ – Τετάρτη 21/9/2022 στις 8:00 π.μ. – Όχι στην αντιδημοκρατική εκτροπή και την απαξίωση του ΣτΕ
Καταγγελίες των εργαζομένων της ΕΥΑΘ για θεσμική εκτροπή
Γερμανία: Λιγοστεύει το νερό και προκαλεί περιφερειακές συγκρούσεις
© Copyright 2012 - 2022 ΣΕΚΕΣ ΓΙΑ ΔΗΜΟΣΙΑ ΕΥΔΑΠ
Χρησιμοποιούμε cookies στον ιστότοπο μας για να βελτιώσουμε την εμπειρία χρήστη. Παντώντας "Αποδοχή" συναινείτε στην χρήση όλων των cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.